-

མཁྱེན་བརྩེའི་འོད་སྣང་ལས། པཎ་ཆེན་ངག་དབང་ཆོས་གྲགས་ཀྱི་གསུང་སྐོར།
འདས་ པའི་ གྲོང་ཁྱེར་ དུ་ འཇུག་པ་རྣམས་ཀྱི་ཐེམ་སྐས། རྣམ་པ་ ཐམས་ ཅད་ ཀྱི་
མཆོག་དང་ ལྡན་པའི་སྟོང་པ་ཉིད་ཀྱི་ཏིང་ངེ་འཛིན་གྱི་རང་བཞིན། གསུང་ངག་
རིན་ པོ་ ཆེ་ ལམ་ འབྲས་ བུ་ དང་བཅས་པའི་གདམས་ངག །འབྲས་ བུ་ ལམ་ དང་
བཅས་པའི་གདམས་ངག །གཅིག་ཤེས་ པས་མང་ པོ་ ཤེས་ པའི་ གདམས་ངག །
སྐྱོན་ ཡོན་ ཏན་ དུ་ སློང་ བའི་ གདམས་ངག །བར་ཆད་དངོས་གྲུབ་ ཏུ་ ལེན་ པའི་
གདམས་ངག །ཏིང་ངེ་འཛིན་ངོ་ཤེས་ པས་བསམ་ གཏན་ གྱི་ གེགས་ སེལ་ བའི་
གདམས་ངག །བར་ཆད་ངོ་ཤེས་པས་བདུད་ཀྱི་གེགས་སེལ་བའི་གདམས་ངག །
སྐྱོན་ཡོན་ཏན་དུ་སློང་ཤེས་ཤིང་བར་ཆད་དངོས་གྲུབ་ཏུ་ལེན་པའི་གདམས་ངག །
སྡེ་སྣོད་གསུམ་གྱི་དེ་ཁོ་ན་ ཉིད་ ཕྱིན་ཅི་མ་ལོག་པར་ཤེས་པའི་གདམས་ངག
གསེར་འགྱུར་གྱི་རྩི་ལྟ་བུའི་གདམས་ངག །རྩ་བ་རྡོ་རྗེའི་ཚིག་གཞུང་ཡིད་བཞིན་
གྱི་ནོར་བུ་ལྟ་བུའི་གདམས་ངག་འདི་ནི་གང་བཤད་པ་དང་ཉམས་སུ་བླང་བར་བྱ་
བའི་ཆོས་ཡིན་པས། འདི་འཆད་ཅིང་ཉམས་སུ་བླང་བར་བྱ་བ་ལ་དོན་གསུམ་སྟེ།
ཐོག་མར་མན་ངག་གི་བྱུང་ཚུལ། བྱུང་བའི་ཆོས་ལ་བཤད་སྒྲུབ་བྱ་ཚུལ། སྒྲུབ་པ་
མཐར་ཕྱིན་ནས་གཞན་དོན་བྱ་ཚུལ་ལོ། །དང་པོ་ནི། ལོ་རྒྱུས་རྒྱས་བསྡུས་ཇི་ལྟར་
རིགས་པ་ཟིན་ཐུན་དུ་གནང་ངོ་། །
ག ས་པ་ལ་གསུམ་སྟེ། བཤད་ཐབས་ཀྱི་མན་ངག་གང་གིས་འཆད་པ།
དེས་བཤད་པ་ལྟར་ཉམས་སུ་བླང་བའི་ཚུལ། ཉམས་སུ་ལེན་པའི་རྣལ་འབྱོར་པ་
ལ་གསང་བ་བཅུས༌རྒྱས༌བཏབ་ཅིང་སྐལ་ལྡན་གྱི་སློབ་མ་ལ་ཕན་པར་གདམས་
པའོ། །དང་པོ་ལ། བཤད་བྱ་འཆད་བྱེད་ཇི་ལྟར་འཆད་པའི་ཚུལ་དང་གསུམ་ལས།
དང་པོ་བཤད་བྱ་ནི། ཟབ་པའི་ཚུལ་དུ་མ་དང་ལྡན་པའི་གསུང་ངག་ རིན་པོ་ཆེ་
།
- 2 -

གསུང་ངག་སྔོན་འགྲོའི་ཁྲིད་རིམ་སྣང་གསུམ་སྙིང་པོའི་ལེགས་བཤད།
འདིའོ། །འཆད་བྱེད་ནི། ཚད་མ་བཞི་དང་སྙན་བརྒྱུད་བཞི་ཡིན་ཏེ། བླ་མ་ས་སྐྱ་པ་
ཆེན་པོས། ཚད་མ་སྙན་བརྒྱུད་བཞི་ཡིས་སྤྲོས་པ་བཅད། །ཅེས་གསུངས་པ་ལྟར་
རོ། །ཇི་ལྟར་འཆད་པའི་ཚུལ་ནི། ཚད་མ་སྙན་བརྒྱུད་བཞིའི་བཤད་པ་རྣམས་ཁོག་
ཕུབ་ཟིན་ཐུན་དུ་གནང་ངོ་། །
གཉིས་པ་དེས་བཤད་པ་ལྟར་ཉམས་སུ་བླང་བའི་ཚུལ་ལ། གཞུང་ཇི་ལྟ་བ་
བཞིན་དཀྲི་བ། མན་ངག་གི་གནད་དྲུག་གི་སྒོ་ནས་དཀྲི་བ། གནད་བཅུ་གཅིག་གི
སྒོ་ནས་དཀྲི་བ། དབང་པོ་རབ་འབྲིང་གསུམ་གྱི་སྒོ་ནས་དཀྲི་བ་སྟེ་བཞི་ལས།
དང་པོ་ནི། རྗེ་བཙུན་རིན་པོ་ཆེས་ཁྲིད་ཡིག་ཇོ་ལྕགས་མ་ལས། སློབ་མ་དད་པ་
དང་ལྡན་པ་བླ་མས་ཇི་སྐད་སྨྲས་པ་ཉན་པ་ཞིག་ལམ་འབྲས་བུ་དང་བཅས་པའི་
གཞུང་ཤིང་རྒྱས་པའི་ཁྲིད་གཞུང་ཇི་ལྟ་བ་བཞིན་དུ་དཀྲི་བར་འདོད་ན། ཐོག་མར་
མ་ལུས་
སྣང་བ་གསུམ་གྱི་སྒོ་ནས་དཀྲི། དེ་ནས་གཞུང་ཐམས་ཅད་རྒྱུད་གསུམ་དུ་འདུ་
བས་རྒྱུད་གསུམ་གྱིས་དཀྲི། ཞེས་དང་། ས་ཆེན་གྱི་ལམ་འབྲས་དོན་ བསྡུས་མ་
ལས། སྣང་བ་གསུམ་གྱིས་ ལམ་གྱི་གཞི་བཅས་ཏེ། །ཉམས་བླང་ མ་ ལུས་ རྒྱུད་
གསུམ་དག་གིས་ཤེས། །ཞེས་དོན་ཚན་གཉིས་སུ་འདུས་པར་གསུངས་པའི་དང་
པོ་སྣང་གསུམ་གྱི་ཁྲིད་ནི། སྦྱོར་བ་སྐྱབས་སུ་འགྲོ་ཞིང་གསོལ་བ་གདབ། །དངོས་
གཞི་རང་རང་དམིགས་པ་ཉམས་སུ་བླང་། །རྗེས་ནི་དགེ་རྩ་བསྔོ་ཞིང་དྲན་ཤེས་
བསྟེན། །ཞེས་པ་ལྟར་སྣང་གསུམ་ཁྲིད་ཀྱི་དབུ་ཞབས་ཐམས་ཅད་དུ་ འབྱུང་ བ་
ལས། །ཐོག་ མར་ སྐྱབས་ འགྲོའི་ ཁྲིད་ ནི། རྒྱུ་ ཡུལ་ ཚུལ་ དང་ ཕན་ ཡོན་ དང་། །
བསླབ་བྱ་རྣམ་པ་ལྔ་ཡིས་བསྡུས། །ཞེས་པ་ལྟར་ལས། རྒྱུ་ནི་འཇིགས་དད་སྙིང་རྗེ་
གསུམ་སྟེ། རང་དང་གཞན་འཁོར་བའི་སྡུག་བསྔལ་གྱིས་འཇིགས་ནས་སྐྱབས་སུ་
།
- 3 -

མཁྱེན་བརྩེའི་འོད་སྣང་ལས། པཎ་ཆེན་ངག་དབང་ཆོས་གྲགས་ཀྱི་གསུང་སྐོར།
འགྲོ་བ་དང་། སྐྱབས་གནས་དཀོན་མཆོག་གི་ཡོན་ཏན་མཐོང་ནས་དེ་ལ་སེམས་
དང་བ་དང་བའི་དད་པ། སྐྱབས་ཡུལ་གྱི་གོ་འཕང་ཐོབ་པར་འདོད་པ་འདོད་པའི་
དད་པ། རྟེན་འབྲེལ་གྱི་ཆོས་ཟབ་མོ་ལ་ཡིད་ཆེས་པ་ཡིད་ཆེས་ཀྱི་དད་པ་སྟེ་དད
པ་གསུམ་གྱིས་སྐྱབས་སུ་འགྲོ་བ་དང༌། ཐེག་ཆེན་གྱི་རིགས་སད་པ་འགའ་ཞིག་
གཞན་སྡུག་བསྔལ་གྱིས་ཉེན་པ་ལ་མི་བཟོད་པའི་སྙིང་རྗེས་ཀུན་ནས་བསླངས་ཏེ།
དེ་དག་ཡོངས་སུ་བསྐྱབ་པའི་ཕྱིར་སྐྱབས་སུ་འགྲོ་བའོ། །མདོར་ན་གྱ་ཚོམ་སྐྱབས་
སུ་འགྲོ་བ་ནི་བྱས་ལ་མ་བསགས་པའི་ལས་ཡིན་པས་གོང་དུ་བཤད་པའི་རྒྱུ་དེ་
དག་གསའ
གསལ་བར་དྲན་པའི་སྒོ་ནས་རྩེ་གཅིག་ཏུ་སྐྱབས་འགྲོ་བྱེད་པ་གལ་ཆེ་སྟེ།
སྤྱོད་འཇུག་ལས། བཟླས་བརྗོད་དང་ནི་དཀའ་ཐུབ་ཀུན། །ཞེས་སོགས་གསུངས་
པས་སོ། །
སྟོན་པར་མཛད་པའི་དགེ་བའི་བཤེས་གཉེན་བརྒྱུད་པ་དང་བཅས་པ་ནི་བླ་མ།
གཉིས་པ་སྐྱབས་འགྲོའི་ཡུལ་ནི། རང་ཉིད་ལ་ཐར་པའི་ལམ་དངོས་སུ་
རང་དོན་ཕུན་ཚོགས་ཆོས་སྐུ་བརྙེས་པས་སྤང་བྱ་སྒྲིབ་པ་ཀུན་སྤངས་ཤིང་ཐོབ་
བྱའི་ཡོན་ཏན་མཐའ་དག་དང་ལྡན་པ་དང་། གཞན་དོན་ཕུན་ཚོགས་གཟུགས་སྐུ་
བརྙེས་པས་འཁོར་བ་ཇི་སྲིད་མ་སྟོངས་ཀྱི་བར་དུ་སེམས་ཅན་གྱི་དོན་འབའ་ཞིག་
མཛད་པ་ནི་སངས་རྒྱས་དཀོན་མཆོག །ལུང་གི་ཆོས་སྡེ་སྣོད་གསུམ་མམ་ག
རབ་ ཡན་ ལག་ བཅུ་ གཉིས་ ཀྱིས་ བསྡུས་ པ་ དང་། རྟོགས་ པའི་ ཆོས་ བསླབ་ པ་
།ཕྱིར་མི་ལྡོག་པའི
གསུམ་མམ་འགོག་ལམ་གྱིས་བསྡུས་པ་ནི་ཆོས་དཀོན་མཆོག
ས་ལ་བཞུགས་པའི་འཕགས་པ་རྣམས་ནི་དགེ་འདུན་དཀོན་མཆོག་གོ
།སྐྱབས་སུ་
འགྲོ་ ཚུལ་ ནི། ། བདེ་ བའི་ སྟན་ ལ་ བསམ་ གཏན་ གྱི་ སྤྱོད་ ལམ་ གྱིས་ འདུག་ སྟེ།
- 4 -

གསུང་ངག་སྔོན་འགྲོའི་ཁྲིད་རིམ་སྣང་གསུམ་སྙིང་པོའི་ལེགས་བཤད།
མདུན་གྱི་ནམ་མཁར་བླ་མ་རྒྱལ་བ་སྲས་དང་སློབ་མར་བཅས་པ་ཐམས་ཅད་མངོན་
སུམ་ལྟ་བུར་བཞུགས་པར་བསམས་ལ། །དེ་དག་གི་སྤྱན་སྔར་རང་དང་རང་གི་ཕ་
མ་གཉིས་ཀྱིས་ཐོག་དྲངས་མཁའ་ཁྱབ་རིགས་དྲུག་གིས་བསྡུས་པའི་སེམས་ཅན་
ཐམས་ཅད་འཁོད་ནས་ལུས་གུས་པའི་སྒོ་ནས་ཐལ་མོ་སྦྱར། ངག་གུས་པའི་སྒོ་
ནས་སྐྱབས་འགྲོ་བྱེད། ཡིད་གུས་པའི་སྒོ་ནས་དད་གུས་ཀྱི་ཤུགས་དྲག་པོ་བསྐྱེད་
དེ། བདག་གིས་བྱང་ཆུབ་མ་ཐོབ་བར་གྱི་ལེགས་ཉེས་ཀྱི་འདུན་མ་ཐམས་ཅད་བླ་
མ་དང་དཀོན་མཆོག་གི་ཐུགས་རྗེ་ལ་རག་ལས་སོ་སྙམ་དུ་བློ་ལིངས་ཀྱིས་བཀལ་
ནས་བླ་མ་དང་སངས་རྒྱས་ལ་ལམ་སྟོན་པའི་སྟོན་པ། ཆོས་ལ་ལམ་དངོས། དགེ་
འདུན་ལ་ལམ་བསྒྲུབ་པའི་ཟླ་གྲོགས་ཞུ་བར་འདོད་པའི་འདུན་པས་བདག་དང་
སེམས་ཅན་ཐམས་ཅད་ཀྱི་སྒོ་གསུམ་གྱི་བྱ་བ་ཐམས་ཅད་སངས་རྒྱས་ཀྱི་ལམ་དུ་
འགྲོ་བ་ཞིག་བླ་མ་དང་དཀོན་མཆོག་མཁྱེན་ཞེས་མོས་པ་རྩེ་གཅིག་ཏུ་ཡིད་ལ་
བྱས་ཏེ། རང་གིས་སྐྱབས་འགྲོ་ཇི་ལྟར་བྱེད་པ་ལྟར་མཁའ་ཁྱབ་ཀྱི་སེམས་ཅན་
ཐམས་ཅད་ཀྱང་སྐྱབས་འགྲོ་བྱེད་པར་མོས་ལ། སྙིང་ཐག་པ་ནས་བདག་དང་འགྲོ་
བ་ནམ་མཁའ་དང་མཉམ་པའི་སེམས་ཅན་ཐམས་ཅད་དཔལ་ལྡན་བླ་མ་དམ་པ་
རྣམས་ལ་ཞེས་སོགས་སྐྱབས་འགྲོ་བཞི་སྐོར་ལན་མང་དུ་བྱ། མཐར་བླ་མ་དང་དཀོན་
མཆོག་རིན་པོ་ཆེ་རྣམ་པ་གསུམ་ལ་བདག་ཕྱག་འཚལ་ཞིང་སྐྱབས་སུ་མཆིའོ། །ཁྱེད་
རྣམས་ཀྱིས་བདག་གི་རྒྱུད་བྱིན་གྱིས་བརླབ་ཏུ་གསོལ། བློ་ཆོས་སུ་འགྲོ་བར་བྱིན་
གྱིས་བརླབ་ཏུ་གསོལ། ཆོས་ལམ་དུ་ལོངས་པར་བྱིན་གྱིས་བརླབ་ཏུ་གསོལ། ལམ་
གྱི་འཁྲུལ་པ་ཞི་བར་བྱིན་གྱིས་བརླབ་ཏུ་གསོལ། འཁྲུལ་པ་ཡེ་ཤེས་སུ་འཆར་བར་
བྱིན་གྱིས་བརླབ་ཏུ་གསོལ། བློ་ལ་ཆོས་མིན་གྱི་རྣམ་རྟོག་སྐད་ཅིག་ཙམ་ཡང་མི་སྐྱེ་
- 5 -

མཁྱེན་བརྩེའི་འོད་སྣང་ལས། པཎ་ཆེན་ངག་དབང་ཆོས་གྲགས་ཀྱི་གསུང་སྐོར།
བར་བྱིན་གྱིས་བརླབ་ཏུ་གསོལ། བྱམས་སྙིང་རྗེ་བྱང་ཆུབ་ཀྱི་སེམས་བཅོས་མིན་
རྒྱུད་ལ་སྐྱེ་བར་བྱིན་གྱིས་བརླབ་ཏུ་གསོལ། མྱུར་དུ་རྣམ་མཁྱེན་རྫོགས་པའི་སངས་
རྒྱས་ ཀྱི་ གོ་ འཕང་ ཐོབ་ པར་ བྱིན་ གྱིས་བརླབ་ཏུ་གསོལ། ཞེས་ལན་གསུམ་ལ་སོགས་
པ་གསོལ་བ་བཏབ་པས། སྐྱབས་ཡུལ་རྣམས་ཀྱི་མཁྱེན་པའི་ཡེ་ཤེས་ཀྱིས་གཟིགས།
བརྩེ་བའི་ཐུགས་རྗེས་དགོངས། མཛད་པའི་ཕྲིན་ལས་ཀྱིས་སྐྱོང་། སྐྱོབ་པའི་ནུས་
མཐུས་སྲུང་བ་དང༌། སྐྱོབ་པ་དང་། བྱིན་གྱིས་རློབ་པར་མཛད་པ་ཡིན་ སྙམ་ དུ་
མོས་པ་ཡིད་ལ་བྱེད་པའི་ཚུལ་གྱིས་ཅུང་ཟད་མཉམ་པར་གཞག་གོ །
རྗེས་དགེ་བ་བསྔོ་ཞིང་དྲན་ཤེས་བསྟེན་པ་ནི་ཐུན་ལས་ལྡང་བའི་ཚེ་བདག་
གིས་དེ་ལྟར་བགྱིས་པའི་དགེ་བའི་རྩ་བ་དེས་ཕ་དང་མ་སྔོན་དུ་འགྲོ་བ་ཅན་གྱི་
སེམས་ཅན་ཐམས་ཅད་དོན་གཉིས་མཐར་ཕྱིན་སངས་རྒྱས་ཀྱི་གོ་འཕང་ཐོབ་པར་
གྱུར་ཅིག །སྙམ་དུ་ཡིད་ལ་བྱས་ཏེ་མགོན་པོ་ཀླུ་སྒྲུབ་ཀྱིས་མཛད་པའི། དགེ་བ་
འདི་ཡིས་སྐྱེ་བོ་ཀུན། །ཞེས་སོགས་ཀྱིས་བསྔོ་བ་དང་སྨོན་ལམ་ཅི་ཤེས་བྱ། །ཐུན་
མཚམས་ཐམས་ཅད་དུ་དཀོན་མཆོག་གི་ཡོན་ཏན་ཡིད་ལ་དྲན་པ་དང་། དེའི་རྗེས་
སུ་སློབ་པར་འདོད་པའི་དྲན་ཤེས་དང་མ་བྲལ་བའི་སྒོ་ནས་འཆད་པར་འགྱུར་བའི་
སྐབས་འགྲོའི་བསླབ་བྱ་རྣམས་དང་མ་འགལ་བར་བྱའོ། །
སྐྱབས་སུ་སོང་བའི་ཕན་ཡོན་ནི། སྡོམ་པ་ཐམས་ཅད་སྐྱེ་བའི་རྒྱུ་ཡིན་པ་
སོགས་མཐའ་ཡས་པ་གསུངས་ཏེ། མདོ་ལས། སྐྱབས་སོང་བསོད་ནམས་འདི་ལ་
གཟུགས་མཆིས་ན། །ནམ་མཁའ་བར་སྣང་འདི་ཡང་སྣོད་དུ་ཆུང་། །ཞེས་གསུངས་
པ་ལྟར་རོ། །
སྐྱབས་འགྲོའི་བསླབ་བྱ་ནི། སྤྱིའི་བསླབ་བྱ་སྐྱེས་བུ་དམ་པ་དང་འགྲོགས་
- 6 -

གསུང་ངག་སྔོན་འགྲོའི་ཁྲིད་རིམ་སྣང་གསུམ་སྙིང་པོའི་ལེགས་བཤད།
པ་སོགས་དང་། སོ་སོའི་བསླབ་བྱ་སངས་རྒྱས་ལ་སྐྱབས་སུ་སོང་བས། འཇིག་
རྟེན་པའི་ལྷ་ལ་ཕྱག་མི་བྱ། ཆོས་ལ་སྐྱབས་སུ་སོང་བས་སེམས་ཅན་ལ་གནོད་འཚེ་
སྤོང་། དགེ་འདུན་ལ་སྐྱབས་སུ་སོང་བས་གྲོགས་མུ་སྟེགས་ཅན་དང་མི་འགྲོགས་
པ་རྣམས་ལ་བསླབ་པར་བྱ་ཞིང་། གཞན་ཡང་སྲོག་དང་བྱ་དཀའི་ཕྱིར་ཡང་དཀོན་
མཆོག་མི་སྤོང་། ན་ཚ་དང་སྡུག་བསྔལ་ཅི་བྱུང་ཡང་དཀོན་མཆོག་རྒྱབ་ཏུ་བསྐྱུར་
བའི་བྱ་བ་མི་བྱེད། ཉལ་བ་དང་ལྡང་བའི་ཚེ་དཀོན་མཆོག་གི་རྟེན་ལ་ཕྱག་བྱ། ཁ་
ཟས་ཟ་བའི་ཚེ་ཕུད་མཆོད་སོགས་ལག་ལེན་ལྟར་བྱ། མདོར་ན་དཀོན་མཆོག་ལ་
བློ་མ་ཁེལ་བའི་རང་གི་ཕོ་ཚོད་དང་། གྲུབ་ཏུ་རེ་བའི་འདུན་མ་རྣམས་འགྲུབ་པའི་
ངེས་པ་མེད་ཅིང་། གྲུབ་ཀྱང་ནམ་ཕུགས་ལེགས་པའི་ངེས་པ་མེད་པས་དུས་རྟག་
ཏུ་དཀོན་མཆོག་ལ་བློ་གཏོད་པ་གལ་ཆེའོ། །
གཉིས་པ་དངོས་གཞི་རང་རང་གིས་དམིགས་པས་ཉམས་སུ་བླང་བ་ལ།
ངེས་འབྱུང་བསྐྱེད་པ་མ་དག་སྣང་བའི་ཁྲིད། ལྷག་བསམ་བསྐྱེད་པ་ཉམས་ཀྱི་སྣང་
བའི་ཁྲིད། སྤྲོ་བ་བསྐྱེད་པ་དག་པའི་སྣང་བའི་ཁྲིད། དེའི་དང་པོ་ལ། ཡིད་འབྱུང་
བསྐྱེད་པ་འཁོར་བའི་ཉེས་དམིགས་ཁྲིད། བརྩོན་འགྲུས་རྩོམ་པ་དལ་འབྱོར་རྙེད་
དཀའི་ཁྲིད། ། བླང་ དོར་ སྟོན་ པ་ དཀར་ ནག་ ལས་ འབྲས་ ཁྲིད། དེའི་ དང་ པོ་ ནི།
གཞུང་ལས། སེམས་ཅན་ལ་ཞེས་པས་བསྟན། དེའང་ཐར་པ་བསྒྲུབ་པ་ལ་འཁོར་
བ་ལ་ཞེན་པ་བཟློག་དགོས། དེ་བཟློག་པ་ལ་འཁོར་བའི་ཉེས་དམིགས་དྲན་དགོས་
ཏེ། རྗེ་བཙུན་རིན་པོ་ཆེའི་མགུར་ལས། མྱ་ངན་འདས་པ་སྒྲུབ་པ་ལ། ཁམས་གསུམ་
ལ་ཞེན་པ་སྤང་ཡང་འཚལ། །ཁམས་གསུམ་ལ་ཞེན་པ་སྤོང་བ་ལ། ། འཁོར་བའི་
ཉེས་དམིགས་དྲན་ཡང་འཚལ། །ཞེས་སོ། །འོ་ན་འཁོར་བ་ན་སྐྱོན་ཅི་ལྟ་བུ་ཡོད་
-7-

མཁྱེན་བརྩེའི་འོད་སྣང་ལས། པཎ་ཆེན་ངག་དབང་ཆོས་གྲགས་ཀྱི་གསུང་སྐོར།
ཅེ་ན། མདོ་དྲན་པ་ཉེར་གཞག་ལས། སེམས་ཅན་དམྱལ་བ་དམྱལ་མེས་ཉམས། །
ཞེས་སོགས་གསུངས་པ་ལྟར་འཁོར་བ་ཐམས་ཅད་སྡུག་བསྔལ་གྱི་ རང་བཞིན་
ལས་མ་འདས་པས། དེ་བས་ན་དེ་དག་གི་སྡུག་བསྔལ་བསམ་པ་ལ། སྡུག་བསྔལ་
སྡུག་བསྔལ་བསམས་ལ་སྐྱོ་ཤས་བསྐྱེད། །འགྱུར་བའི་སྡུག་བསྔལ་བསམས་ལ་
ཞེན་པ་སྤོང་། །འདུ་བྱེད་སྡུག་བསྔལ་བསམས་ལ་ཐར་འདོད་བསྒོམ། །དེའི་དང་པོ་ནི།
རྗེ་བཙུན་གྱི་མགུར་ལས། དང་པོ་སྡུག་བསྔལ་གྱི་སྡུག་བསྔལ་དེ། །ངན་སོང་གསུམ
གྱི་ སྡུག་ བསྔལ་ ཡིན། །ཞེས་ སོགས་ དང་། པྲ་ སྟོན་ ཞུས་ ལེན་ ལས་ ཀྱང་། སྡུག་
བསྔལ་ སྡུག་ བསྔལ་ ངན་ སོང་ གསུམ་གྱི་གནས། །མཛེ་ནད་ཤུ་བའི་ སྟེང་ དུ་ རྨ་
འབྲས་བཞིན། །ལེགས་པར་བསམས་ན་བསྲན་པར་ག་ལ་ནུས། ། དེ་བསམ་མི་
དགེའི་ ལས་ ལས་ ལྡོག་ པར་ བྱ། །ཞེས་ གསུངས་ པ་ ལྟར་ སྡུག་ བསྔལ་ གྱི་ སྡུག་
བསྔལ་ ནི་ ངན་ སོང་ གི་ སྡུག་ བསྔལ་ཡིན་ལ། འདི་བསམ་པ་ལ། དམྱལ་བ། ཡི་
དྭགས། དུད་འགྲོའི་སྡུག་བསྔལ་བསམ་པ་དང་གསུམ། དང་པོ་ལ། གྲང་དམྱལ་ཚ་
དམྱལ་ཉེ་འཁོར་ཉི་ཚེའི་དམྱལ་བ་པའི་སྡུག་བསྔལ་བསམ་པ་དང་གསུམ། དང་པོ་
ལ། ཆུ་བུར་ཆུ་བུར་རྡོལ་བ་ཅན། །ཨ་ཆུ་ཀྱི་ཧུད་སོ་འཐམས་འཐམས། །ཨུཏྤལ་
པད་མ་པད་ཆེར་གས། །ཞེས་པ་ལྟར་བརྒྱད་ལས། དང་པོ་ཆུ་བུར་ཅན་ནི། གང་
དུ་སྐྱེ་བའི་གནས་མཐའ་ཐམས་ཅད་གངས་རི་ཆེན་པོའི་ཕྲེང་བས་བསྐོར་བའི་
ལྗོངས་འཁྱགས་རོམ་གྱི་ཐང་ཆེན་པོ། སྟེང་ནས་མི་ཟད་པའི་ཁ་བ་བུ་ཡུག་འཚུབ་
པའི་གྲང་བའི་རེག་བྱ་རྣོན་པོས་ཉེན་པའི་གནས་སུ་སྣང་བའི་རྟེན་སྐར་མའི་འོད་
ཙམ་ཡང་མེད། དྲོ་བའི་རྟེན་ལྷན་པ་ཚལ་བ་ཙམ་ལ་ཡང་བརྟེན་པའི་སྐལ་བ་མེད་
པར། རང་ གི་ སྔོན་ བྱས་ པའི་